307 



5. Arena vulcania. Plerumque nigra, gravis et nitens. E granisLavae, 

 crystallorum Augitae, Feldspathi, Leucitae, Ferri magnetici etc. 



6. Cineres vulcanii. Pulvis tenuissimus , levis, griseus vel alb us. Spe- 

 ciem fert pulveris ferrei candefacti cum calce tenuissima commixti. 



7. Tophus vulcanius. Massa, quae homogenea videtur, mollis et fria- 

 bilis, flava, fusca, cinerea vel rubra, fractura vel inaequali, minutim grano- 

 sa, vel terrea. Immixta sunt Mica, Feldspathum, Leucites, Augites et frag- 

 menta volutata variorum saxorum. 



Gen. 33. Strata saxorum conglomeratorum. 

 Saxa quaedam conglomerata jam descripta sunt una cum saxo agglu- 

 tinante. Restant solummoclo; 



1. Saxum clavorum. (Nagelflue). Fragmenta varia montium calcari- 

 orum et his vicinorum conjuncta glutine ferreo, arenaceo et calcario. 



2. Breccia ossium. Fragmenta ossium variorum animalium et Calcis strati- 

 formis conjuncta ope Argillae ochraceae et calcariae. 



3. Tapanhoacanga. (Caput Aethiopis). Breccia, quae continet frag- 

 menta parva, angulata, frictione raro rotundata minerarum Ferri etinterdum 

 Itacolumitae, agglutinata Ochra flava vel fusca ferrea, quae interdum prae- 

 valet, unde oriuntur laminae intermediae Ferri oxidi rubri. 



4. Viride Aegyptiacum. Fragmenta Serpentini, Feldspathi, Saxicornei, 

 Quarzi, Terrae viridis conjuncta glutine tenui. 



Gen, 34. Fragmenta montium avulsa. 



Nil fere ad hoc opus pertinent ideoque relinquuntur. 



Haec brevis adumbratio sufficere videtur ad rationes eas explicandas, 

 quas putamus et posse et deberi servari in saxo unoquo que, prout tempus po- 

 stulat, describendo; res ipsa declarat, si futurum sit, ut tale inceptum pera- 

 gatur, ad hanc adumbrationem adjicienda esse cetera, quae ad rem perti- 

 neant, inter quae specierum Synonymia et transitiones in alias species, corpora 

 forte commixta, aetas relativa variaque successio maxima sunt, quae tamen 

 omnia hie praetermissa sunt, quia ea hoc opus ultra propositos fines nimis 

 extenderent allata. 



